CELEX: 32014R0895
Language: da
Date: 2014-08-14 00:00:00
Title: Kommissionens forordning (EU) nr. 895/2014 af 14. august 2014 om ændring af bilag XIV til Europa-Parlamentets og Rådets forordning (EF) nr. 1907/2006 om registrering, vurdering og godkendelse af samt begrænsninger for kemikalier (REACH)  EØS-relevant tekst

19.8.2014   
            
            
               DA
            
            
               Den Europæiske Unions Tidende
            
            
               L 244/6
            
         KOMMISSIONENS FORORDNING (EU) Nr. 895/2014
   af 14. august 2014
   om ændring af bilag XIV til Europa-Parlamentets og Rådets forordning (EF) nr. 1907/2006 om registrering, vurdering og godkendelse af samt begrænsninger for kemikalier (REACH)
   (EØS-relevant tekst)
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Europa-Parlamentets og Rådets forordning (EF) nr. 1907/2006 af 18. december 2006 om registrering, vurdering og godkendelse af samt begrænsninger for kemikalier (REACH), om oprettelse af et europæisk kemikalieagentur og om ændring af direktiv 1999/45/EF og ophævelse af Rådets forordning (EØF) nr. 793/93 og Kommissionens forordning (EF) nr. 1488/94 samt Rådets direktiv 76/769/EØF og Kommissionens direktiv 91/155/EØF, 93/67/EØF, 93/105/EF og 2000/21/EF (1), særlig artikel 58 og artikel 131, og
   ud fra følgende betragtninger:
   
               (1)
            
            
               Formaldehyd, oligomere reaktionsprodukter med anilin (teknisk MDA), opfylder kriterierne for klassificering som kræftfremkaldende (kategori 1B) i overensstemmelse med Europa-Parlamentets og Rådets forordning (EF) nr. 1272/2008 (2) og opfylder derfor de kriterier for optagelse i bilag XIV til forordning (EF) nr. 1907/2006, der er fastsat i artikel 57, litra a), i samme forordning.
            
         
               (2)
            
            
               Arsensyre opfylder kriterierne for klassificering som kræftfremkaldende (kategori 1A) i overensstemmelse med forordning (EF) nr. 1272/2008 og opfylder derfor de kriterier for optagelse i bilag XIV til forordning (EF) nr. 1907/2006, der er fastsat i artikel 57, litra a), i samme forordning.
            
         
               (3)
            
            
               Bis(2-methoxyethyl)ether (diglym) opfylder kriterierne for klassificering som reproduktionstoksisk (kategori 1B) i overensstemmelse med forordning (EF) nr. 1272/2008 og opfylder derfor de kriterier for optagelse i bilag XIV til forordning (EF) nr. 1907/2006, der er fastsat i artikel 57, litra c), i samme forordning.
            
         
               (4)
            
            
               1,2-dichlorethan (DCE) opfylder kriterierne for klassificering som kræftfremkaldende (kategori 1B) i overensstemmelse med forordning (EF) nr. 1272/2008 og opfylder derfor de kriterier for optagelse i bilag XIV til forordning (EF) nr. 1907/2006, der er fastsat i artikel 57, litra a), i samme forordning.
            
         
               (5)
            
            
               2,2′-dichlor-4,4′-methylendianilin (MOCA) opfylder kriterierne for klassificering som kræftfremkaldende (kategori 1B) i overensstemmelse med forordning (EF) nr. 1272/2008 og opfylder derfor de kriterier for optagelse i bilag XIV til forordning (EF) nr. 1907/2006, der er fastsat i artikel 57, litra a), i samme forordning.
            
         
               (6)
            
            
               Dichromtris(chromat) opfylder kriterierne for klassificering som kræftfremkaldende (kategori 1 B) i overensstemmelse med forordning (EF) nr. 1272/2008 og opfylder derfor de kriterier for optagelse i bilag XIV til forordning (EF) nr. 1907/2006, der er fastsat i artikel 57, litra a), i samme forordning.
            
         
               (7)
            
            
               Strontiumchromat opfylder kriterierne for klassificering som kræftfremkaldende (kategori 1 B) i overensstemmelse med forordning (EF) nr. 1272/2008 og opfylder derfor de kriterier for optagelse i bilag XIV til forordning (EF) nr. 1907/2006, der er fastsat i artikel 57, litra a), i samme forordning.
            
         
               (8)
            
            
               Kaliumhydroxyoctaoxodizinkatdichromat opfylder kriterierne for klassificering som kræftfremkaldende (kategori 1A) i overensstemmelse med forordning (EF) nr. 1272/2008 og opfylder derfor de kriterier for optagelse i bilag XIV til forordning (EF) nr. 1907/2006, der er fastsat i artikel 57, litra a), i samme forordning.
            
         
               (9)
            
            
               Pentazinkchromatoctahydroxid opfylder kriterierne for klassificering som kræftfremkaldende (kategori 1 A) i overensstemmelse med forordning (EF) nr. 1272/2008 og opfylder derfor de kriterier for optagelse i bilag XIV til forordning (EF) nr. 1907/2006, der er fastsat i artikel 57, litra a), i samme forordning.
            
         
               (10)
            
            
               Disse stoffer er blevet identificeret og optaget på kandidatlisten i overensstemmelse med artikel 59 i forordning (EF) nr. 1907/2006. Desuden har Det Europæiske Kemikalieagentur (»agenturet«) i sin anbefaling af 17. januar 2013 (3) prioriteret disse stoffer med henblik på optagelse i bilag XIV til forordning (EF) nr. 1907/2006 i overensstemmelse med artikel 58 i samme forordning. De pågældende stoffer bør derfor optages i samme bilag.
            
         
               (11)
            
            
               N,N-dimethylacetamid (DMAC) opfylder kriterierne for klassificering som reproduktionstoksisk (kategori 1B) i overensstemmelse med forordning (EF) nr. 1272/2008 og opfylder derfor de kriterier for optagelse i bilag XIV til forordning (EF) nr. 1907/2006, der er fastsat i artikel 57, litra c), i samme forordning. Det er desuden blevet identificeret og optaget på kandidatlisten i overensstemmelse med artikel 59 i forordning (EF) nr. 1907/2006, og agenturet har i sin anbefaling af 17. januar 2013 prioriteret dette stof med henblik på optagelse i bilag XIV til forordning (EF) nr. 1907/2006 i overensstemmelse med artikel 58 i samme forordning. DMAC har samme iboende egenskaber som N-methyl-2-pyrrolidon (NMP), og begge stoffer kan betragtes som potentielle alternativer for nogle af deres vigtige anvendelsesformål. Det kemiske stof NMP er for øjeblikket omfattet af en begrænsningsprocedure i overensstemmelse med artikel 69 i forordning (EF) nr. 1907/2006. I betragtning af lighederne mellem de to stoffer, både med hensyn til de iboende egenskaber og deres industrielle anvendelsesformål, og for at sikre en ensartet fremgangsmåde for regulering af dem begge finder Kommissionen det hensigtsmæssigt at udsætte afgørelsen om optagelse af DMAC i bilag XIV.
            
         
               (12)
            
            
               Datoen for seneste anvendelse og solnedgangsdatoen, der er omhandlet i artikel 58, stk. 1, litra c), nr. i) og ii), i forordning (EF) nr. 1907/2006, bør anføres i bilag XIV til nævnte forordning.
            
         
               (13)
            
            
               I agenturets anbefaling af 17. januar 2013 fastsættes de datoer, der er omhandlet i artikel 58, stk. 1, litra c), nr. ii), i forordning (EF) nr. 1907/2006, inden hvilke ansøgninger skal være modtaget, hvis ansøgeren ønsker at fortsætte med at anvende stoffet eller markedsføre det til bestemte anvendelser, for hvert af de stoffer, der er anført i bilaget til nærværende forordning. Disse datoer er blevet fastsat på grundlag af den tid, som det skønsmæssigt tager at udarbejde en ansøgning om godkendelse, under hensyntagen til de oplysninger, der foreligger om de forskellige stoffer, herunder de oplysninger, der er modtaget i løbet af den offentlige høring, jf. artikel 58, stk. 4, i forordning (EF) nr. 1907/2006. Der er desuden taget hensyn til agenturets kapacitet til at behandle ansøgningerne inden for den tidsramme, der er fastsat i forordning (EF) nr. 1907/2006, jf. artikel 58, stk. 3, i samme forordning.
            
         
               (14)
            
            
               For så vidt angår dichromtris(chromat), strontiumchromat, kaliumhydroxyoctaoxodizinkatdichromat og pentazinkchromatoctahydroxid, som alle er chrom(VI)forbindelser, foreslog agenturet, at ansøgningsfristen skulle fastsættes til 24 måneder efter nærværende forordnings ikrafttræden. Kommissionen mener dog, at ansøgningsfristen bør fastsættes til 35 måneder efter nærværende forordnings ikrafttrædelse for at følge den strategi, der anvendes for de syv chrom(VI)forbindelser, der allerede er anført under løbenummer 16-22 i bilag XIV til forordning (EF) nr. 1907/2006.
            
         
               (15)
            
            
               For hvert af de stoffer, der er opført i bilaget til denne forordning, bør den dato, der er omhandlet i artikel 58, stk. 1, litra c), nr. i), i forordning (EF) nr. 1907/2006, fastsættes til mindst 18 måneder efter den dato, der er omhandlet i artikel 58, stk. 1, litra c), nr. ii), i samme forordning.
            
         
               (16)
            
            
               Artikel 58, stk. 1, litra e), sammenholdt med artikel 58, stk. 2, i forordning (EF) nr. 1907/2006, foreskriver, at anvendelser eller kategorier af anvendelse kan undtages fra godkendelseskravet, forudsat at risikoen kontrolleres på tilfredsstillende vis på grundlag af eksisterende specifik EU-lovgivning, der pålægger mindstekrav vedrørende beskyttelse af menneskers sundhed eller miljøet. På grundlag af de oplysninger, der er tilgængelige på nuværende tidspunkt, bør der ikke fastsættes undtagelser baseret på disse bestemmelser.
            
         
               (17)
            
            
               På grundlag af de oplysninger, der er tilgængelige på nuværende tidspunkt, bør der ikke fastsættes undtagelser for produkt- og procesorienteret forskning og udvikling.
            
         
               (18)
            
            
               På grundlag af de oplysninger, der er tilgængelige på nuværende tidspunkt, bør der ikke fastsættes undersøgelsesfrister for bestemte anvendelsesformål.
            
         
               (19)
            
            
               Forordning (EF) nr. 1907/2006 bør derfor ændres i overensstemmelse hermed.
            
         
               (20)
            
            
               Foranstaltningerne i denne forordning er i overensstemmelse med udtalelse fra det udvalg, der er nedsat i henhold til artikel 133 i forordning (EF) nr. 1907/2006 —
            
         VEDTAGET DENNE FORORDNING:
   Artikel 1
   Bilag XIV til forordning (EF) nr. 1907/2006 ændres som angivet i bilaget til nærværende forordning.
   Artikel 2
   Denne forordning træder i kraft på tredjedagen efter offentliggørelsen i Den Europæiske Unions Tidende.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 14. august 2014.
      
         
            På Kommissionens vegne
         
         José Manuel BARROSO
         
            Formand
         
      
   
   
      (1)  EUT L 396 af 30.12.2006, s. 1.
   
      (2)  Europa-Parlamentets og Rådets forordning (EF) nr. 1272/2008 af 16. december 2008 om klassificering, mærkning og emballering af stoffer og blandinger (EUT L 353 af 31.12.2008, s. 1).
   
      (3)  http://echa.europa.eu/documents/10162/13640/4th_a_xiv_recommendation_17jan2013_en.pdf
   
      BILAG
      I tabellen i bilag XIV til forordning (EF) nr. 1907/2006 indsættes følgende:
      
         
                     Løbenr.
                  
                  
                     Stof
                  
                  
                     Iboende egenskab(er) omhandlet i artikel 57
                  
                  
                     Overgangsordninger
                  
                  
                     Undtagne (kategorier af) anvendelsesformål
                  
                  
                     Undersøgelsesfrister
                  
               
                     Ansøgningsfrist (1)
                     
                  
                  
                     Solnedgangsdato (2)
                     
                  
               
                     »23.
                  
                  
                     Formaldehyd, oligomere reaktionsprodukter med anilin (teknisk MDA)
                     EC-nr.: 500-036-1
                     CAS-nr.: 25214-70-4
                  
                  
                     Kræftfremkaldende
                     (kategori 1B)
                  
                  
                     22. februar 2016
                  
                  
                     22. august 2017
                  
                  
                     —
                  
                  
                     —
                  
               
                     24.
                  
                  
                     Arsensyre
                     EC-nr.: 231-901-9
                     CAS-nr.: 7778-39-4
                  
                  
                     Kræftfremkaldende
                     (kategori 1 A)
                  
                  
                     22. februar 2016
                  
                  
                     22. august 2017
                  
                  
                     —
                  
                  
                     —
                  
               
                     25.
                  
                  
                     Bis(2-methoxyethyl)ether (diglym)
                     EC-nr.: 203-924-4
                     CAS-nr.: 111-96-6
                  
                  
                     Reproduktionstoksisk
                     (kategori 1B)
                  
                  
                     22. februar 2016
                  
                  
                     22. august 2017
                  
                  
                     —
                  
                  
                     —
                  
               
                     26.
                  
                  
                     1,2-dichlorethan (DCE)
                     EC-nr.: 203-458-1
                     CAS-nr.: 107-06-2
                  
                  
                     Kræftfremkaldende
                     (kategori 1B)
                  
                  
                     22. maj 2016
                  
                  
                     22. november 2017
                  
                  
                     —
                  
                  
                     —
                  
               
                     27.
                  
                  
                     2,2′-dichlor-4,4′-methylendianilin (MOCA)
                     EC-nr.: 202-918-9
                     CAS-nr.: 101-14-4
                  
                  
                     Kræftfremkaldende
                     (kategori 1B)
                  
                  
                     22. maj 2016
                  
                  
                     22. november 2017
                  
                  
                     —
                  
                  
                     —
                  
               
                     28.
                  
                  
                     Dichromtris(chromat)
                     EC-nr.: 246-356-2
                     CAS-nr.: 24613-89-6
                  
                  
                     Kræftfremkaldende
                     (kategori 1B)
                  
                  
                     22. juli 2017
                  
                  
                     22. januar 2019
                  
                  
                     —
                  
                  
                     —
                  
               
                     29.
                  
                  
                     Strontiumchromat
                     EC-nr.: 232-142-6
                     CAS-nr.: 7789-06-2
                  
                  
                     Kræftfremkaldende
                     (kategori 1B)
                  
                  
                     22. juli 2017
                  
                  
                     22. januar 2019
                  
                  
                     —
                  
                  
                     —
                  
               
                     30.
                  
                  
                     Kaliumhydroxyoctaoxodizinkatdichromat
                     EC-nr.: 234-329-8
                     CAS-nr.: 11103-86-9
                  
                  
                     Kræftfremkaldende
                     (kategori 1 A)
                  
                  
                     22. juli 2017
                  
                  
                     22. januar 2019
                  
                  
                     —
                  
                  
                     —
                  
               
                     31.
                  
                  
                     Pentazinkchromatoctahydroxid
                     EC-nr.: 256-418-0
                     CAS-nr.: 49663-84-5
                  
                  
                     Kræftfremkaldende
                     (kategori 1 A)
                  
                  
                     22. juli 2017
                  
                  
                     22. januar 2019
                  
                  
                     —
                  
                  
                     —«
                  
               
      
         (1)  Dato, der er omhandlet i artikel 58, stk. 1, litra c), nr. ii), i forordning (EF) nr. 1907/2006.
      
         (2)  Dato, der er omhandlet i artikel 58, stk. 1, litra c), nr. i), i forordning (EF) nr. 1907/2006.